Úradný vestník L 185 , 25/07/2000 S. 0030 - 0033



Nariadenie Komisie (ES) č. 1610/2000 z 24. júla 2000, ktorým sa mení a dopĺňa nariadenie (EHS) č. 3769/92, ktorým sa vykonáva, mení a dopĺňa nariadenie Rady (EHS) č. 3677/90, ktorým sa stanovujú opatrenia, ktoré treba prijať, aby sa zabránilo zneužívaniu určitých látok na nedovolenú výrobu omamných a psychotropných látok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3677/90 z 13. decembra 1990, ktorým sa stanovujú opatrenia, ktoré treba prijať, aby sa zabránilo zneužívaniu určitých látok na nedovolenú výrobu omamných a psychotropných látok [1], naposledy v znení nariadenia Komisie (EHS) č. 3769/92 [2], a najmä na jeho článok 10 odsek 3, so zreteľom na nariadenie (EHS) č. 3769/92, naposledy v znení nariadenia (EHS) č. 2093/97 [3], ktorým sa vykonáva, mení a dopĺňa nariadenie (EHS) č. 3677/90, so zreteľom na Dohodu o prekurzoroch a chemických látkach uzatvorenú medzi spoločenstvom a Chile [4], so zreteľom na oddiel 7 písmeno a) bod i) časti B rezolúcie Valného zhromaždenia Organizácie Spojených národov S-20/4 prijatej na jeho 20. mimoriadnom zasadnutí, pričom na anhydrid kyseliny octovej (acetanhydrid) a manganistan draselný môžu zmluvné strany Dohovoru Organizácie Spojených národov proti nedovolenému obchodu s omamnými a psychotropnými látkami požadovať predvývozné oznámenia, keďže: (1) Spoločenstvo je zmluvnou stranou Dohovoru Organizácie Spojených národov proti nedovolenému obchodu s omamnými a psychotropnými látkami [5]. (2) Povinnosti vyplývajúce z horeuvedenej dohody, ako aj uvedené požiadavky na predvývozné oznámenia na acetanhydrid a manganistan draselný možno spĺňať len vtedy, keď sa zavedú predchádzajúce požiadavky na vývozné povolenia pre látky a predmetné krajiny uvedené v zozname prílohy A k dohode alebo uvedené v žiadostiach o predvývozné oznámenia. (3) Argentína, Benin, Bolívia, Brazília, Kajmanské ostrovy, Kostarika, Cyprus, Česká republika, Etiópia, Indonézia, Japonsko, Jordánsko, Macao, Malajzia, Moldavská republika, Nigéria, Paraguaj, Peru, Filipíny, Ruská federácia, Saudská Arábia, Južná Afrika, Srí Lanka, Tadžikistan, Turecko a Venezuela sa odvolali na článok 1210 Dohovoru Organizácie Spojených národov proti nedovolenému obchodu s omamnými a psychotropnými látkami požadovaním predvývozných oznámení na látky uvedené v tabuľke 1 k tomuto dohovoru a v mnohých prípadoch na acetanhydrid a manganistan draselný. (4) Prílohy II a III k tomuto nariadeniu sa tak musia aktualizovať, aby sa zabezpečil súlad s horeuvedenou dohodou a s požiadavkami na predvývozné oznámenie. (5) Tieto prílohy treba z dôvodov transparentnosti nahradiť. (6) Opatrenia stanovené v tomto nariadení sú v súlade so stanoviskom Výboru pre drogové prekurzory, PRIJALA TOTO NARIADENIE: Článok 1 Prílohy II a III k nariadeniu (EHS) č. 3769/92 sa nahrádzajú prílohou k tomuto nariadeniu. Článok 2 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. júla 2000 Za Komisiu Frederik Bolkestein člen Komisie [1] Ú. v. ES L 357, 20.12.1990, s. 1. [2] Ú. v. ES L 383, 29.12.1992, s. 17. [3] Ú. v. ES L 292, 25.10.1997, s. 11. [4] Ú. v. ES L 336, 11.12.1998, s. 48. [5] Rozhodnutie Rady z 22. októbra 1990 o uzatvorení Dohovoru Organizácie Spojených národov proti nedovolenému obchodu s omamnými a psychotropnými látkami v mene Európskeho spoločenstva (Ú. v. ES L 326, 24.11.1990, s. 56). -------------------------------------------------- PRÍLOHA " PRÍLOHA II Látka | Krajina určenia | Acetanhydrid | ArgentínaBeninBolíviaBrazíliaKolumbiaČileKostarikaCyprusČeská republikaEkvádorEtiópiaGuatemalaHonkongIndiaIndonéziaIránJordánskoLibanonMacaoMalajziaMexikoMoldavská republikaMyanmar (Burma)NigériaParaguajPeruSingapúrSaudská ArábiaJužná AfrikaSrí LankaSýriaTadžikistanThajskoKajmanské ostrovyFilipínyRuská federáciaTureckoSpojené arabské emirátyVenezuela | Kyselina antranilová | BolíviaČileKolumbiaEkvádorIndiaMexikoPeruSpojené arabské emirátyVenezuela | Kyselina fenyletánová Piperidín | BolíviaČileKolumbiaEkvádorMexikoPeruSpojené arabské emirátySpojené štáty americkéVenezuela | Látka | Krajina určenia | Metyletylketón Toluén Kyselina sírová | ArgentínaBolíviaBrazíliaČileKolumbiaKostarikaEkvádorSalvádorGuatemalaHondurasHonkongPanamaParaguajPeruSýriaThajskoUruguaySpojené arabské emirátyVenezuela | Manganistan draselný | ArgentínaBeninBolíviaBrazíliaČileKolumbiaKostarikaCyprusČeská republikaEkvádorSalvádorEtiópiaGuatemalaHondurasHonkongJordánskoMacaoMalajziaMoldavská republikaNigériaPanamaParaguajPeruSaudská ArábiaJužná AfrikaSrí LankaSýriaTadžikistanThajskoKajmanské ostrovyFilipínyRuská federáciaTureckoUruguaySpojené arabské emirátyVenezuela | Acetón Etyléter | ArgentínaBolíviaBrazíliaČileKolumbiaKostarikaEkvádorSalvádorGuatemalaHondurasHonkongIránLibanonMexikoMyanmar (Burma)PanamaParaguajPeruSingapúrSýriaThajskoTureckoSpojené arabské emirátyUruguayVenezuela | Kyselina chlorovodíková | ArgentínaBolíviaBrazíliaČileKolumbiaKostarikaEkvádorSalvádorGuatemalaHondurasHonkongIránLibanonMyanmar (Burma)PanamaParaguajPeruSingapúrSýriaThajskoTureckoSpojené arabské emirátyUruguayVenezuela | --------------------------------------------------